钦定古今图书集成/明伦汇编/氏族典/第077卷 > 《滕县志》 > 吴道元
## 钦定古今图书集成/明伦汇编/氏族典/第077卷 > 《滕县志》 > 吴道元

按《尚友录》：道元字道子，阳翟人。仕为兖州瑕丘尉，官
至宁王友。少学书于张旭、贺知章，不成，因工画，其笔
法超妙，为百代画圣。元宗召入供奉，为内教博士，非
有诏不得画。元宗忽思嘉陵江山水，假道元驿递，令
往写䫉。及回，帝问之，道元曰：“臣无粉本，并记在心。”即
令于大同殿图之。嘉陵江山水，一日而就。画殿内五
龙。每欲大雨。即生烟雾。尝访僧不礼。画驴于壁。夜踏
破僧具。恼乱不堪。